Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 

Teknolojia ni maarifa ya sayansi na matumizi katika ufundi, mitambo au njia za mawasiliano. Kuna aina ainati za teknolojia kama vile tarakilishi, kikokotoo, runinga simu, redio na kadhalika. Vyombo hivi hutumiwa na watu mbalimbali kutegemea na matumizi yake. Aidha, kuna faida na madhara ya teknolojia si kwa jinsi inavyotumika. 

Tukiangazia kwenye faida za teknolojia, tunapata faida chekwa chekwa kutokana na mitambo hiyo. Faida ya kwanza, teknolojia husaidia kwenye elimu. Kwanza wanafunzi huweza kujisomea wenyewe wakiwa likizoni. Hivyo basi inawapelekea kudurusu masomo tofauti kupitia tarakilishi zao nyumbani. Wanafunzi wengine huweza kutumia simu katika kufanya kazi zao za ziada na kujikumbusha mengi ambayo hawana elimu nayo. 

Vilevile, uvumbuzi kama wa runinga umenufaisha wanafunzi wengi ambao kwao wanaweza kukimiliki kifaa hiki. Runinga huonyesha vipindi maalum vya kuelimisha ambapo wanafunzi wanaweza kufuatilia na kujijuza mengi. Wanafunzi wanaweza kuulizana maswali na kunakili yanayofundishwa kwenye tamthilia hiyo wanayoiangazia. 

Pili, uvumbuzi huu wa kisayansi umeweza kurahisisha mawasiliano baina ya wanafunzi. Endapo wanafunzi wanataka kufahamiana zaidi kuhusu hali zao nyumbani, kutaniana na kupiga soga, wanaweza kutumia simu ambazo huwawezesha kuwasiliana. Hata hivyo wanafunzi wanaweza kujiburudisha 
kupitia simu hizi kwa kusikiliza muziki, kutazama tamthilia tofauti, kutazama vichekesho ambavyo ndani yake mna mafunzo mengi kuhusiana na umri wao. Tamthilia hizo huwapelekea wanafunzi kupanuka kimawazo na kuiga mienendo tofauti tofauti. 

Tatu, sayansi hii imeweza kurahisisha taaluma za kazi katika shule. Walimu wanaweza kutumia simu au tarakilishi katika kupeana nakala zao za masomo kwa wanafunzi bila ya kuhangaika kuandika ubaoni. Vile vile, majibu ya wanafunzi yamerahisishwa kwani yamehifadhiwa kwenye tarakilishi na bila kutumia karatasi zaidi ya moja katika kunakili wanafunzi. Hata hivyo imewezesha katika kupanga ratiba ya masomo kwa wanafunzi. 
Mbali na faida za teknolojia, tunaweza tukapata madhara yake. Kwanza teknolojia imeleta uraibu miongoni mwa wanafunzi. Wanafunzi siku hizi wameathiriwa sana na utumizi wa mitambo hii. Wanafunzi wamejihusisha sana na utumizi wa simu, tarakilishi ambapo inapelekea kusahau masomo yao. Uraibu huu unawapelekea wanafunzi kuweza kubeba mitambo hii kama vile simu shuleni ili kujiendeleza na utumiaji wao. Hivyo basi wasaa mwingi wa kusoma wanautumia katika mitambo hii. 

Teknolojia huchangia katika kupelekea wanafunzi kuigiza tamthilia ambazo zina utovu wa nidhamu. Wanafunzi wameweza kujiingiza katika mitandao kama vile  uso kitabu maarufu kama Facebook na kuangazia humo kwenye mitandao hii. Wanafunzi hujikita na kuanza kuitumia pasi na ipasavyo. Pia wanafunzi wanatumia taslimu za pesa nyingi katika kufungulia mitandao hii na hivyo kuwasumbua wazazi wao  kuwatumia pesa. 

Tatu, bila kusahau. teknolojia imewezesha wanafunzi kutazama tamthilia za anasa potovu ambazo huwalenga wanafunzi katika kujiingiza kwenye anasa hizo. Wanafunzi hujikita sana na anasa hizi pasi na kuzingatia masomo yao. Muda mwingi wanautumia katika mambo mabovu na yasiyo na maana. 

Naam, lau kama wanafunzi wataitumia mitambo hii kwa ufasaha, basi bila shaka wataweza kusonga mbele na kunufaika zaidi katika masomo yao.